**SACEN A.D. NOVI SAD**

**Odbor direktora**

**Šifra delatnosti: 07320 ispitivanje javnog mnjenja**

**Matični broj: 08080992; PIB: 100460626**

**Del.Br.20/21**

**Datum: 30.7.2021.godine**

Na osnovu člana 335., 398. stav 1. tačka 8. i člana 471. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018 95/2018 i 91/2019) i člana 38. Statuta “Sacen” a.d. Novi Sad (u daljem tekstu: Društvo), Odbor direktora Društva, dana 30.7.2021 godine doneo je:

# ODLUKU O SAZIVANJU

# VANREDNE SEDNICE SKUPŠTINE AKCIONARA I UTVRĐIVANJE PREDLOGA DNEVNOG REDA

# SAZIVANJE VANREDNE SKUPŠTINE

Saziva se vanredna sednica Skupštine akcionara Društva koja će se održati dana 27.08.2021. godine sa početkom u 9:00 časova u sedištu Društva, u ulici Narodnog fronta broj 53, 21000 Novi Sad.

# JAVNI POZIV ZA SEDNICU

Odluka o sazivanju vanredne sednice Skupštine akcionara ujedno predstavlja i javni poziv akcionarima za učešće na Skupštini koji se upućuje dana 30.7.2021.godine.

Javni poziv objavljuje se na internet stranici Društva ([www.sacenad.com](http://www.sacenad.com)), na internet stranici Registra privrednih subjekata Agencije za privredne registre.

Na dan sazivanja Skupštine akcionara ukupan broj emitovanih akcija iznosi 45.737 komada akcija sa pravom glasa.

# DNEVNI RED

* 1. ODLUKA O IZBORU PREDSEDNIKA SKUPŠTINE AKCIONARA;
  2. ODLUKA O IZBORU KOMISIJE ZA GLASANJE I IMENOVANJE ZAPISNIČARA;
  3. ODLUKA O RASPOLAGANJU IMOVINOM VELIKE VREDNOSTI - ODOBRENJE NACRTA UGOVOR O KUPOPRODAJI NEPOKRETNOSTI;
  4. ODLUKA O ODOBRENJU PRAVNOG POSLA U SLUČAJU POSTOJANJA LIČNOG INTERESA.

# PREUZIMANJE MATERIJALA ZA SEDNICU

Predlog odluka i materijal za sednicu Skupštine dostupni su akcionarima na internet stranici Društva (www.sacenad.com) ili se mogu preuzeti u sedištu Društva u ulici Narodnog fronta broj 53 u Novom Sadu, svakog radnog dana od 10:00 do 12:00 časova, od dana objavljivanja poziva do dana održavanja sednice.

# DAN AKCIONARA

Dan na koji se utvrđuje lista akcionara za učešće u radu Skupštine (dan akcionara) je deseti dan pre dana održavanja te sednice Skupštine Društva, odnosno 17.08.2021.godine.

Samo akcionari koji su akcionari na taj dan, imaju pravo učešća u radu Skupštine.

# PRAVA AKCIONARA U VEZI SA UČEŠĆEM NA SEDNICI

Akcionar ima pravo da učestvuje u radu sednice Skupštine, što podrazumeva:

* pravo glasa o pitanjima o kojima glasa njegova klasa akcija i
* pravo na učešće u rasparavi o pitanjima po dnevnom redu Skupštine, uključujući pravo na podnošenje predloga, postavljanje pitanja koja se odnose na dnevni red Skupštine i dobijanje odgovora u skladu sa zakonom, Statutom društva i Poslovnikom o radu Skupštine.

Pravo učešća u radu Skupštine imaju akcionari lično, ako poseduju najmanje 0,1% akcija od ukupnog broja emitovanih akcija, odnosno 45 akcija.

Akcionari koji ne poseduju najmanje 0,1% akcija od ukupnog broja emitovanih akcija, imaju pravo da u radu Skupštine učestvuju, preko zajedničkog punomoćnika (s tim da taj punomoćnik ostvaruje pravo glasa akcionara koji zajedno poseduje najmanje 0,1% akcija od ukupnog broja akcija), ili da glasa u odsustvu, pisanim putem, uz overu svog potpisa (u skladu sa zakonom kojim se uređuje overa potpisa) na formularu za glasanje (glasački listić).

Akcionar koji ostvaruje pravo na lično učešće u Skupštini, može u pisanoj formi dati punomoćje drugom licu da u njegovo ime glasa.

Ako punomoćje za glasanje daje fizičko lice, ono mora biti overeno u skladu sa zakonom kojim se uređuje overa potpisa.

Ako je punomoćnik pravno lice, ono pravo glasa vrši preko svog zakonskog zastupnika ili drugog za to posebno ovlašćenog lica, koje može isključivo biti član organa tog pravnog lica ili njegov zaposleni.

Formular punomoćja za glasanje i formular za glasanje u odsustvu (glasački listić) mogu se preuzeti na internet stranici Društva (www.sacenad.com) ili u sedištu Društva svakog radnog dana (od 10:00 do 12:00) od dana objavljivanja poziva do dana održavanja sednice.

Društvo omogućava dostavu obaveštenja o imenovanju punomoćnika elektronskim putem,koje mora biti potpisano kvalifikovanim elektronskim potpisom u skladu sa zakonom kojim se uređuje elektronski potpis, dostavom skeniranog punomoćja na e-mail adresu društva: [officesacenad@gmail.com](mailto:officesacenad@gmail.com) najkasnije do 25.08.2021. godine do 16 časova.Učešće u radu Skupštine akcionara elektronskim putem iz člana 341. Zakona o privrednim društvima, nije omogućeno.

# PRAVO NA POSTAVLJANJE PITANJA

Po osnovu učešća u radu Skupštine, akcionar ima pravo da članovima Odbora direktora postavi pitanja, koja se odnose na tačke dnevnog reda sednice, u meri u kojoj su odgovori na ta pitanja neophodni za pravilnu procenu pitanja koja se odnose na tačke dnevnog reda sednice.

Članovi Odbora direktora su dužni da akcionaru pruže odgovor na postavljeno pitanje tokom sednice, a izuzetno mogu uskratiti odgovor ako:

* bi se razumno moglo zaključiti da bi davanjem odgovora mogla biti naneta šteta Društvu ili sa njim povezanom licu;
* bi davanjem odgovora bilo učinjeno krivično delo;
* je odgovarajuća informacija dostupna na internet stranici Društva u formi pitanja i odgovora.

# DOPUNA DNEVNOG REDA

Jedan ili više akcionara koji poseduju najmanje 5% akcija sa pravom glasa u odnosu na ukupan broj akcija može Odboru direktora predložiti dodatne tačke za dnevni red sednice o kojima predlažu da se raspravlja, kao i dodatne tačke o kojima se predlaže da Skupština donese odluku, pod uslovom da obrazlože taj predlog ili da dostave tekst odluke koji predlažu.

Predlog za dopunu dnevnog reda daje se pisanim putem, uz navođenje podataka o podnosiocu zahteva, a može se uputiti Društvu najkasnije 10 dana pre dana održavanja sednice Skupštine.

Ako Odbor direktora ne prihvati predlog za dорunu dnevnog reda, podnosioci tog predloga mogu se obratiti sudu, u skladu sa Zakonom.

# VEĆINA ZA ODLUČIVANJE

Skupština odluke pod rednim brojem 1,2 i 4., koje su na dnevnom redu ove sednice, donosi običnom većinom glasova prisutnih akcionara ili punomoćnika, pri čemu se smatra da sednici prisustvuju i akcionari koji glasaju pisanim putem, a odluku pod rednim brojem 3. Skupština donosi sa najmanje tri četvrtine od ukupnog broja akcija s pravom glasa.

## Predsednik Odbora direktora

**Radovan Dragaš**